recursal/SuperWikiNEXT-32B huggingface dataset:
**Raúl Cubas Grau** (s. 23. elokuuta 1943 Asunción) on paraguaylainen poliitikko, joka toimi maansa presidenttinä 15. elokuuta 1998 – 23. maaliskuuta 1999 Colorado-puolueesta. Hän on liikemies, koulutukseltaan sähköinsinööri ja toimi valtiovarainministerinä 1993–1996.

Kenraali Lino Oviedo nimitti Cubasin varapresidenttiehdokkaakseen vuoden 1998 presidentinvaaleihin. Muutamia kuukausia ennen vaaleja Oviendo kuitenkin tuomittiin kymmeneksi vuodeksi vankilaan roolistaan vuoden 1996 vallankaappauksessa. Cubas otti hänen paikkansa ja voitti paljolti ajamansa Oviendon armahtamisen ansiosta, minkä tekikin lähes välittömästi virkaan astuttuaan.
Korkein oikeus kumosi Oviedon armahduksen 2. joulukuuta 1998. Parlamentti alkoi valmistella Cubasin viraltapanoa jolloin kongressitalossa tapahtui räjähdys.

23. maaliskuuta 1999 Cubasin varapresidentti Luis María Argaña murhattiin. Cubasia pidettiin syyllisenä ja hänen suosionsa romahti. Motiiviksi nähtiin kiista Oviendon armahduksesta.
Cubas erosi 28. maaliskuuta 1999 ennen kuin parlamentti ehti panna hänet viralta ja pakeni Brasiliaan. Hän palasi Paraguayhin 2002, jolloin hänet pidätettiin ja hän joutui syytteeseen Argañan murhasta.

Syyskuussa 2004 Cubasin tytär Cecilia Cubas kaapattiin ja murhattiin, vaikka Cubas maksoi 300 000–800 000 US$ lunnaita. Hänen ruumiinsa löytyi helmikuussa 2005 talon alta Asunciónista.
Sieppauksesta pidätettiin PPL:n jäseniä, joilla väitettiin olevan yhteyksiä Kolumbian FARCiin. Korruptoituneen poliisin ja sisäministeri Nelson Moran väitettiin suojelevan sieppaajia.
Kaksi syytetyistä sai turvapaikan Boliviasta.

Lähteet
-------

1. ↑
2. ↑
3. ↑
4. ↑

Paraguayn lippuParaguayn presidentti
C.A. López | F.S. López | Machain\* | Rivarola | Jovellanos\* | Gill | Uriarte | Bareiro | Caballero | Escobar | J.G. González | M. Morínigo\* | Egusquiza | Aceval | Carvallo\* | Escurra | Gaona\* | Báez\* | Ferreira | González Navero\* | Gondra | Jara\* | Rojas\* | Peña\* | González Navero\* | Schaerer | M. Franco | Montero\* | Gondra | Eus. Ayala\* | El. Ayala\* | Riart\* | El. Ayala | Guggiari | Eus. Ayala | R. Franco\* | Paiva | Estigarribia | H. Moríñigo | Frutos\* | J.N. González | Rolón\* | Molas | Chaves | Romero\* | Stroessner | Rodríguez | Wasmosy | Cubas | González Macchi | Duarte | Lugo | F. Franco | Cartes  
\* *väliaikainen tai toimessa*



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat

 |

 |
**Lykätty salamurha** on kirjailija Markku Paasosen kielifilosofinen esseeteos. Teoksen on julkaissut vuonna 2023 Teos. Teoksen nimi on peräisin ranskalaiselta filosofilta Maurice Blanchot’lta, jonka ajatusta, että asioiden nimeäminen hävittää asian ainutkertaisen olemisen, Paasonen kirjassa pohtii.

Arviot
------

Mikko Saari ottaa arviossaan Kulttuuritoimituksessa esiin Paasosen esseen Byung-Chul Hanin ajatuksen itseriistoyhteiskunnasta. Entisaikaan kuriyhteiskunnassa järjestys syntyi rangaistuksen uhalla. Paasosen mukaan kurin tilalla on nyt palkinnot, jotka asettavat rajat hyväksyttävälle ja hylättävälle. Saari tiivistää: teos on "pieni, oivaltava teos. Se on täynnä hyvin mielenkiintoista kielifilosofista pohdiskelua". Paasonen kyseenalaistaa kielen ja kirjoittamisen mielekkyyden sivistyneesti ja terävästi, sanoo Saari.

Lähteet
-------

1. ↑  Arttu Seppänen, Markku Paasonen miettii muotoa liikaa. Helsingin Sanomat 28.1.2024 s. B 17
2. ↑  Mikko Saari: Nimeäminen on tappamista  20.6.2023. Kulttuuritoimitus. Viitattu 28.1.2024.

Aiheesta muualla
----------------
**James David Vance**, alkuperäinen nimi **James Donald Bowman**, (s. 2. elokuuta 1984 Middletown, Ohio, Yhdysvallat) on yhdysvaltalainen republikaanipoliitikko, joka valittiin edustamaan Ohion osavaltiota Yhdysvaltain senaattiin vuonna 2022. Hän sai julkisutta kirjoittamallaan kirjalla *Hillbilly Elegy*, joka kertoo hänen vaikeista taustoistaan.

Vance voitti vuoden 2022 välivaaleissa demokraattisen puolueen edustajan Tim Ryanin Ohion senaatin vaaleissa.

Tausta
------

James David Vance syntyi Ohiossa Middletownissa. Hänen vanhempansa ovat sukujuuriltaan skotlantilais-irlantilaiset Don ja Bev Bowmanille. He erosivat Vancen ollessa lapsi, ja isä lähti pojan elämästä jo varhain. Äiti oli vakavasti huumeriippuvainen. Vancella on äidin puolelta vanhempi sisarpuoli Lindsay. Vance varttui pääasiassa äitinsä vanhempien hoivissa, ja erityisen kiitoksen saa isoäiti Mamaw.

Vance taisteli Irakin sodassa merkijalkaväen sotilaana. Hän valmistui myöhemmin valtiotieteen ja filosofian kandidaatiksi Ohion osavaltionyliopistosta. Hän suoritti vuonna 2013 Yalen lakikoulussa lakitutkinnon ja toimi sittemmin kansainvälisessä lakitoimistossa Sidley Austin LL:ssä ja sijoitusyrityksissä.

Ura
---

### Hillbilly Elegy

Vance kirjoitti vuonna 2016 taustastaan kertovan kirjan *Hillbilly Elegy*, joka sai suosiota saman vuoden presidentinvaalien aikana. Vaalivoittaja Donald Trumpin voittoon kerrotaan vaikuttaneen hänen vetoomuksensa suurten kaupunkien ulkopuolella asuvaan työväenluokkaan. Jotkut Hillbilly Elegyn kriitikot sanovat, että kirja selittää, mikä sai työväenluokan valkoiset äänestämään Trumpia.

Ron Howard ohjasi *Hillbilly Elegy* -elokuvasovituksen Vancen kirjasta vuonna 2020. Elokuva sai paljon kritiikkiä mutta pääosan näyttelijä Glenn Close oli ehdolla Oscar-palkinnon saajaksi.

### Senaattorina

Vance muutti Kalifornian osavaltiosta takaisin Ohioon vuonna 2016 ja perusti voittoa tavoittelemattoman Our Ohio Renewal -järjestön, jonka tarkoituksena oli auttaa heikommassa asemassa olevia ihmisiä. Järjestö lopetti toimintansa kuitenkin muutaman vuoden sisään. Vance perusti sijoitusyhtiön Cincinnatiin, ja hänestä puhuttiin mahdollisena poliittisena ehdokkaana, ehkä senaattiin vuonna 2018, mutta Vance kumosi väitteet perustellen perhetilanteellaan. Hän lähti kuitenkin ehdolle senaattiin, kun republikaani Rob Partman ei asettunut ehdolle vuoden 2022 vaalissa.

Vance arvosteli laajasti Trumpia vuoden 2016 presidentinvaaleissa mutta pyysi anteeksi ollessaan ehdolla vuonna 2021. Hän sijoittui ensimmäiseksi republikaanien esivaaleissa toukokuussa 2022. Marraskuussa järjestetyissä parlamenttivaaleissa hän voitti demokraattisen puolueen edustajan Tim Ryanin, ja hänet nimitettiin Ohion senaattorin virkaan 3. tammikuuta 2023.

Yksityiselämä
-------------

Vance on ollut naimissa Usha Vancen kanssa vuodesta 2014, ja parilla on kolme lasta.

Lähteet
-------

1. 1 2 3 4 5 6 7 8 9  J. D. Vance *Encyclopædia Britannica*. Viitattu 20.1.2024. (englanniksi)
2. 1 2 3 4 5  JD Vance *foxnews.com*. Viitattu 20.1.2024. (englanniksi)

Aiheesta muualla
----------------

* Kuvia tai muita tiedostoja aiheesta **J. D. Vance** Wikimedia Commonsissa
**Henrik Uno Staudinger** (21. joulukuuta 1861 – 19. kesäkuuta 1912) oli suomalainen liikemies, taiteen suosija ja mesenaatti.

Staudinger rakennutti 1905 Helsingin Ullanlinnan kaupunginosaan Laivurinkatu 23–25:een vaimonsa mukaan Villa Johannaksi kutsutun asuintalon jonka suunnitteli arkkitehti Selim A. Lindqvist. Hän rakennutti myös Merikatu 23:een tyttärensä synnytyksestä 1909 huolehtineille Ida ja Maria Rytköselle synnytyssairaalaksi Villa Ensi -nimisen talon, joka sai nimensä Staudingerin tyttären mukaan. Selim A. Lindqvistin suunnittelema talo valmistui 1912. Villa Ensissä toimi useita vuosia yksityinen synnytyssairaala, se muutettiin 1930-luvun alussa asuintaloksi ja vuodesta 1987 talossa on toiminut Villa Ensi -säätiön ylläpitämä vanhusten palvelutalo. Villa Ensin edustalla on ruotsalaisen kuvanveistäjä Harald Sörensen Ringin (1872–1912) tekemät veistokset *Jäähyväiset* ja *Äitiyden onni*. Talon puutarhassa oli Emil Wikströmin *Kuokkamies*-veistos ja talon aidan syvennyksessä Viktor Janssonin *Taistelija/Valmis*-veistos. Kuokkamies-veistos on nykyisin Gösta Serlachiuksen taidesäätiön kokoelmassa Mäntässä.

Helsingin Lastenlinnan sairaalassa on Staudingerin vaimoa ja tytärtä esittävä luonnollista kokoa oleva marmoriveistos *Äiti ja lapsi* jonka on tehnyt 1912 kuvanveistäjä Emil Wikström. Staudingerit toimivat Wikströmin mesenaatteina ja heillä oli kokoelmassaan parikymmentä Wikströmin teosta. Wikströmin pronssinen suihkukaivoveistos Aino oli 1912–1949 Villa Johannan puutarhassa, josta se siirrettiin nykyiselle paikalleen Fellmanin kartanon lähelle Lahteen. Uno Staudingerin kuoltua Hanna Staudinger tilasi Wikströmiltä hänelle Hietaniemen hautausmaalle hautamuistomerkin, joka valmistui 1913.

Staudinger lahjoitti myös 1905 valmistuneeseen Oulunkylän kirkkoon Ringin maalaaman alttaritaulun ja Hanna Staudinger lahjoitti myöhemmin kirkkoon urkuharmonin, kristallikruunun ja lehterin ikkunoiden lasimaalaukset.

Staudinger oli naimisissa vuodesta 1906 Oulunkylässä asuneen rakennusmestari Karl Fredrik Bergmanin (1841–1921) tyttären Hanna (Johanna Fredrika) Bergmanin (1869–1958) kanssa. Heidän tyttärensä oli Ensi Lahdensuu (1909–2002).

Lähteet
-------

1. ↑  Helsingin taidemuseo : julkiset veistokset : Jäähyväiset / Au Revoir (Arkistoitu – Internet Archive)
2. ↑  Villa Ensi : rakennus (Arkistoitu – Internet Archive)
3. ↑  Emil Wikström *Åiti ja lapsi* (Hanna ja Ensi Staudinger) (Arkistoitu – Internet Archive)
4. ↑  Emil Wikströmin hautamuistomerkit (Arkistoitu – Internet Archive)
5. ↑  Oulunkylän historiaa : Karl Fredrik Bergman, rukoushuoneen rakentaja
6. ↑  Geni.com : Uno Staudinger
**Idrottsföreningen Elfsborg** on urheiluseura Ruotsin Boråsista. Sillä on toimintaa jalkapallossa, keilailussa, hiihdossa ja hiihtosuunnistuksessa. Seura on perustettu vuonna 1904.

Jalkapallo
----------

IF Elfsborgin miesten jalkapallon edustusjoukkue pelaa Ruotsin korkeimmalla sarjatasolla Allsvenskanissa. 

### Historiaa

1930-luvun loppuvuosina Elfsborg lukeutui Ruotsin parhaisiin seuroihin ja joukkue voittikin Ruotsin mestaruuden vuosina 1936, 1939 ja 1940. Aikakauden suuri tähti oli hyökkääjä Sven Jonasson, joka pelasi joukkueessa vuosina 1927—1946 410 ottelua ja teki 252 maalia. Neljännen Ruotsin mestaruutensa joukkue voitti vuonna 1961. 1980-luvulta lähtien joukkue on pariin otteeseen joutunut hakemaan vauhtia Superettanin puolelta. Kaudeksi 1997 joukkue nousi takaisin Allsvenskaniin ja on säilynyt sarjassa sen jälkeen. Tuolloin joukkueessa oli useita myöhemmin A-maajoukkueessa esiintyneitä pelaajia kuten Anders Svensson, Tobias Linderoth ja Fredrik Berglund. Vuonna 2001 joukkue voitti historiansa ensimmäisen Ruotsin Cupin kukistettuaan loppuottelussa AIK:n. Toinen cup-voito tuli kaksi vuotta myöhemmin. Kaikkiaan joukkue on historiansa aikana pelannut Allsvenskanissa 62 kautta. Kaudella 2006 IF Elfsborg voitti Magnus Haglundin valmennuksessa seuran historian viidennen Ruotsin mestaruuden. Edellisestä oli kulunut jo 45 vuotta.

### Saavutuksia

* Ruotsin Allsvenskanin voitto 1936, 1939, 1940, 1961, 2006, 2012
* Ruotsin cupin voitto 2001, 2003, 2014
* Ruotsin Supercupin voitto 2007

### Ennätyksiä

* Eniten otteluita: Sven Jonasson, 410
* Eniten maaleja: Sven Jonasson, 252
* Suurin voitto: 2–12 IFK Eskilstunaa vastaan Tunavallenilla 19. huhtikuuta 1936
* Yleisöennätys: 21 854 IFK Norrköpingia vastaan vuonna 1961. Uusi Stadion Borås Arena: 17 083 Kalmar FF 2005

Entisiä päävalmentajia
----------------------

* Klas Ingesson
* Jörgen Lennartsson
* Magnus Haglund
* Anders Grönhagen

Muut lajit
----------

IF Elfsborgin hiihtojaosto on nimeltään IF Elfsborg Skidor, hiihtosuunnistusjaosto IF Elfsborg Skidorientering ja keilailujaosto IF Elfsborg Bowling.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **IF Elfsborg**.
* Virallinen sivu
* Guliganerna, virallinen kannattajien sivu
* Ålgårdsläktaren, kannattajien sivu

  

Allsvenskan 2022
AIK | Degerfors | Djurgården | Elfsborg | Göteborg | Hammarby | Helsingborg | Häcken | Kalmar | Malmö | Mjällby | Norrköping | Sirius | Sundsvall | Varberg | Värnamo
**Hakikat** (ХIакъикъат, "Totuus") on Venäjällä Dagestanin tasavallan pääkaupungissa Mahatškalassa ilmestyvä avaarinkielinen sanomalehti.

Ensimmäiset avaarinkieliset lehdet *Zaman* ("Aika") ja *Avaristan* ilmestyivät helmikuun vallankumouksen jälkeen Temir-Han-Šurassa vuonna 1917. Ensimmäinen bolševikkilehti *Haltulel tšagi* ("Työkansa") perustettiin samassa kaupungissa vuonna 1918, mutta se lakkasi puna-armeijan jouduttua vetäytymään Dagestanista.

Vuonna 1921 Temir-Han-Šurassa alkoi ilmestyä VKP(b):n Dagestanin aluekomitean ja vallankumouskomitean äänenkannattaja *Bagaral mugrul* ("Punaiset vuoret"), joka lakkasi seuraavana vuonna uuteen talouspolitiikkaan siirtymisen aiheuttamien rahoitusvaikeuksien takia. Vuonna 1923 Gunibissa perustettiin avaarinkielinen lehti *Magarulav* ("Vuoristolainen"), joka sittemmin siirtyi Hunzahiin ja vuonna 1927 Mahatškalaan. Aikaisemmin arabialaisella kirjaimistolla ilmestynyt, sisällöltään ja levikiltään vaatimaton lehti alkoi vuonna 1927 siirtyä latinalaisiin aakkosiin, mikä karkotti suuren osan sen lukijoista.

Lehti sai vuonna 1931 nimen *Sotsializmajalul bairah* ("Sosialismin lippu") ja vuonna 1934 nimen *Magarul bolševik* ("Vuorten bolševikki"). Se siirtyi kyrilliseen kirjaimistoon vuonna 1938. Vuonna 1951 lehdelle annettiin nimi *Dagistanalul pravda* ("Dagestanin pravda") ja vuonna 1957 nimi *Bagarab bairah* ("Punalippu").

*Bagarab bairah* toimi neuvostoajan loppupuolella NKP:n Dagestanin aluekomitean sekä Dagestanin ASNT:n korkeimman neuvoston ja ministerineuvoston äänenkannattajana. Viidesti viikossa ilmestyneen lehden painosmäärä oli 37 000 kappaletta vuonna 1970.

Lehti sai nimen *Hakikat* vuonna 1991. Kerran viikossa ilmestyvän lehden painosmäärä oli 4 400 kappaletta vuonna 2023.

Lähteet
-------

1. 1 2  Malamagomedov, D. M.: Istorija avarskoi pressy 1917–1930 gg.: stanovlenije i razvitije.  *Istorija, arheologija i etnografija Kavkaza*, 4/2018, s. 78–88. Artikkelin verkkoversio.
2. 1 2  *Gazety SSSR 1917–1960: Bibliografitšeski spravotšnik, tom 3*, s. 254. Moskva: Kniga, 1978.
3. ↑  Kuznetsov, I. V.: *Gazetnyi mir Sovetskogo Sojuza. Tom 2: Respublikanskije, krajevyje, oblastnyje i okružnyje gazety*, s. 27. Moskva: Izdatelstvo Moskovskogo universiteta, 1972.
4. ↑  *Bolšaja sovetskaja entsiklopedija, tom 2*, s. 397. Moskva: Sovetskaja entsiklopedija, 1970.
5. ↑  Kniga o stoletnei istorii avarskoi gazety "Hakikat" polutšil Gospremiju RD *Hakikat*.  14.6.2023. Viitattu 8.1.2024.
6. ↑  Julkaisutiedot.  *Hakikat*, 8.12.2023, s. 24. Artikkelin verkkoversio.

Aiheesta muualla
----------------

* Lehden sivusto
**Ryssjeholmen** on saari Espoossa Finnoon saaristossa. Se kuuluu Kaitaan kaupunginosaan.

Ryssjeholmen sijaitsee Ryssjeholmsfjärdenin merialueen keskellä puolisen kilometriä Suomenojan pienvenesatamasta etelään. Saaren pinta-ala on noin kuusi hehtaaria ja sen pituus lounaasta koilliseen on kuutisen sataa metriä ja etelä–pohjoissuuntainen leveys enimmillään noin 150 metriä. Lähes koskematon Pirisaari sijaitsee Ryssjeholmenin koilliskärjestä noin sata metriä pohjoiseen. Suomenlahden avomeri sijaitsee Ryssjeholmenista katsottuna kaakkoon.

Ryssjeholmen on jaettu yksityisomistuksessa oleviin huvilatontteihin ja se on varsin metsäinen. Maastoltaan saari on pääosin loivapiirteistä kallio- ja moreenimaata. Saaren pohjoisrannan edustalla on ruovikkoa, etelärannan tervaleppälehdon edustalla on merenrantaniittyä. Suuri osa etelärannasta on kesähuviloiden piha-aluetta keskipäivän aurinkoon avautuvine hiekkarantoineen. Kasvillisuustyypiltään saari on kuusi- ja mäntyvaltaista tuoretta kangasta, eteläosa on hieman pohjoisosaa rehevämpää.

Ryssjeholmenin rakennuskanta liittyy 1900-luvun alussa kukoistaneeseen huvilakulttuuriin. Saaren huvilat on rakennettu pääosin 1910- ja 1920-luvuilla. Niiden arkkitehdit ovat enimmäkseen tuntemattomia; Vesteruddin huvilassa on tosin nähtävissä Lars Sonckin arkkitehtuurille tyypillisiä piirteitä. Saaren itäkärjessä sijaitsee jyrkkäseinäinen kivikummeli.

Ryssjeholmenin nimen taustalla on kalastusväline ryssja, suomeksi rysä. Erillistä suomenkielistä nimeä saarelle ei ole annettu.

Lähteet
-------

1. 1 2 3 4  Ryssjeholmenin saaren rakennuskannan inventointi *Espoon kaupunkisuunnittelukeskuksen julkaisuja 11/2011*.  28.11.2011. Espoon kaupunki.  Arkistoitu 3.10.2017. Viitattu 17.2.2018.
2. ↑  Paula Salomäki, Teemu Virtanen, Rauno Yrjölä, Miika Friman: RYSSJEHOLMEN JA PIRISAARI SEKÄ FINNOON SATAMA-ALUE, ESPOO LUONTOSELVITYKSET 2012 *Tutkimusraportti : Ryssjeholmen ja Pirisaari sekä Finnoon satama-alue, Espoo, Luontoselvitykset 2012*.  2012. Helsinki:  Ympäristötutkimus Yrjölä Oy.  Arkistoitu 17.2.2018. Viitattu 17.2.2018.
3. ↑  Sami Suviranta: Viikon nimi 35/2012: Ryssjeholmen *Espoo.fi*.  14.9.2012. Espoo:  © Espoon kaupunki.  Arkistoitu 17.2.2018. Viitattu 17.2.2018.

Aiheesta muualla
----------------

* Tiedostopalvelu.maanmittauslaitos.fi
* Ryssjeholmen, Uusimaa, Finland — Sunrise, Sunset and Daylength
Egyptin kartta, jossa Sharm el-Sheikh lukee muodossa *Sharm ash Shaykh*.
**Sharm el-Sheikhissa,** Egyptissä, räjähti ainakin kolme autopommia 23. heinäkuuta 2005. Iskuissa kuoli 88 ihmistä ja haavoittui ainakin 200. Kuolleiden joukossa oli ulkomaalaisia turisteja.

Autopommit räjähtivät torilla ja kahdessa rantahotellissa.

Sharm el-Sheikh on sukellusturistien suosima lomakohde Punaisenmeren rannalla. Sinne tehdään sukellusmatkoja Suomestakin, mutta ei heinäkuussa*lähde?*.

Al-Qaidaan yhteydessä oleva islamistinen ryhmä *Abdullah Azzamin prikaatit* ilmoitti internetissä olevansa vastuussa iskuista.
Myöhemmin kaksi muuta ryhmää ilmoittivat samanlaisia väitteitä, "Tawhid ja Jihad-ryhmä Egyptissä" ja "Egyptin pyhät soturit"*lähde?*.

Uhrit
-----

88 kuolleesta ja noin 200 loukkaantuneesta valtaosa oli egyptiläisiä. Kuolleista 11 oli brittejä, kuusi italialaisia, kaksi saksalaisia, yksi tšekkiläinen, yksi israelilainen ja yksi yhdysvaltalainen*lähde?*.

Lähteet
-------

1. ↑   Kerkko Hakulinen ja Sirkka Paikkala: *Pariisista Papukaijannokkaan*, s. 170. Suomenkieliset ulkomaiden paikannimet niiden vieraskieliset vastineet. Helsinki: Kotimaisten kielten keskus, 2013. 978-952-5446-80-7.
2. 1 2  Toll climbs in Egyptian attacks BBC 2005
3. ↑  Mtv - Uutiset - ulkomaat - pommi iskut surmasivat lähes sata egyptin lomakohteissa Mtv.fi. Viitattu 18.6.2015.
Röda kon

|  |  |
| --- | --- |
| Sijainti | 
60°4′5.00″N, 24°41′09.00″E, EspooUusimaaSuomi |
| Merialue | 
Suomenlahti, Itämeri |
| Pinta-ala | 
0,003 km² |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Röda kon** on pieni saari lounaisessa Espoossa Rövarenin ja Kaparenin ulkoilusaarten eteläpuolella. Sen pinta-ala on noin 30 aaria. Entinen linnakesaari Kytö sijaitsee puolisentoista kilometriä Röda konista itäkaakkoon. Virallisessa kaupunginosajaossa Röda kon kuuluu Suvisaaristoon. Se on osa Espoon eteläsaaristoa, joka puolestaan kuuluu ulkosaaristoon. Röda konin omistaa Espoon kaupunki.

Lähteet
-------

1. ↑  Röda kon Espoon opaskartalla
2. ↑  Saariston osayleiskaavaluonnos kaupunkisuunnittelulautakuntaan Espoon kaupunki. Viitattu 20.8.2019.

Aiheesta muualla
----------------

* Tiedostopalvelu.maanmittauslaitos.fi
* Paikkatietoalusta: Röda kon
* Röda kon, Uusimaa, Suomi — Sunrise, Sunset and Daylength
* Foreca: Sää Röda kon, Espoo
*Tämä artikkeli käsittelee Juankoskella sijaitsevaa koulua. Katso myös täsmennyssivu Ruukin koulu.*
**Ruukinkoulu** on vuonna 2003 valmistunut koulurakennus Juankoskella Kuopiossa. Päivisin Ruukinkoulussa opiskelevat Juankosken koulun (entinen yläaste) ja Juankosken lukion oppilaat sekä yksi Juantehtaan koulun ryhmä. Lisäksi rakennus on Kuopion kansalaisopiston ja Kuopion konservatorion käytössä.

Rakennus
--------

Ruukinkoulussa on moderni arkkitehtuuri. Vieraat ovat erityisesti kiitelleet tehokasta tilankäyttöä ja koulun värimaailmaa.

Koulu valmistui paalutetun perustuksen varaan ja on kaksikerroksinen. Koulu on kaksikerroksinen. Koulun sydän on Agora -niminen ruokasali, mikä on Juankosken "ykköspaikka" konserteille. Erityisesti akustisissa esityksissä salin akustiikka palvelee hyvin.Alakerrassa on "tavallisten" luokkien lisäksi puukäsityöluokka, liikuntasali, luokkatiloja sekä Agora (ruokasali, juhlasali), jota käyttävät kaikki koulut. Yläkerrassa ovat luonnontieteen luokat sekä lukion tilat.

Koulurakennus maksoi noin 7 M€. Ruukinkoulun rakennushanke oli Juankosken kaupungin historian suurin rakennushanke. Hanke rahoitettiin valtion rahoituksella ja Juankosken kaupungin omarahoituksella. Rakennuksen suunnittelivat Qvim Arkkitehdit (Rainer Qvick ja Pertti Vehreävesa). Koululle ostettiin joitakin Vehreävesan maalaamia värikkäitä tauluja. Uuden koulurakennuksen nimi kirjoitettiin yhdyssanana, koska Ruukki-nimisellä paikkakunnalla oli jo olemassa Ruukin koulu.*lähde?*

Vuoden 2011 keväällä lukion puolen pääsisäänkäynnin katos romahti. Katoksen päälle oli kertynyt suuri määrä lunta, joka oli aiheuttanut tukijalan pettämisen. Henkilövahingoilta kuitenkin säästyttiin. Uusi katos rakennettiin tukevien metallipilarien varaan.

Lähteet
-------

1. ↑  Juankosken lukion katoksen sortuman syy selvisi *Yle Uutiset*.  7.10.2011. Viitattu 12.9.2020.

Aiheesta muualla
----------------

* Juankosken koulun kotisivut
* Juankosken lukion kotisivut
**Kanal 9** (suom. *Kanava 9*) on ruotsalainen kaupallinen televisiokanava, jonka omistaa amerikkalaisen Discovery Communicationsin omistuksessa oleva Discovery Networks. Kanavan kohderyhmä on 30–59-vuotiaat, mikä on hiukan vanhemmalle ryhmälle suunnattu kuin Kanal 9:n sisarkanava Kanal 5.

Kanal 9 käyttää entisen televisiokanavan, ONE Televisionin lähetyskapasiteettia, tämä on aiheuttanut hiukan erimielisyyttä.*kenen mukaan?*

Kanava aloitti 25. helmikuuta 2007 klo 16.45 Royal Leaguen ottelulla FC Köbenhavnin vastaan Hammarby IF. Tämän jälkeen Kanal 9 esitti 79. Oscar-gaalan ja elokuvan Pianisti. Nykyisin ohjelmistossa on draamasarjoja, elokuvia, urheilua sekä dokumentteja.

Katsojaluvut
------------

Ensimmäisellä viikollaan kanavan katsojaluvut liikkuivat jääkiekko-otteluiden ansiosta yli 100 000 katsojan lukemissa. Maaliskuun 2007 katsojaennätys, 215 000 katsojaa saavutettiin, kun kanavalla esitettiin kaksi jääkiekko-ottelua. Suurimmat katsojaluvut, yli 865 000 Kanal 9 sai kuitenkin, kun toisella puoliajalla Ruotsin ja Tanskan välisessä EM-karsintaottelussa eräs tanskalainen fani hyökkäsi pelaajan kimppuun.

Aiheesta muualla
----------------

* Kanal 9:n kotisivut (Arkistoitu – Internet Archive) (ruotsiksi)[vanhentunut linkki]
**Per Sandberg** (s. 6. helmikuuta 1960 Levanger, Norja) on norjalainen poliitikko. Hän oli Erna Solbergin hallituksen kalatalous- ja rannikkoministeri, mutta joutui eroamaan elokuussa 2018 rikottuaan turvamääräyksiä. Hän erosi myös oikeistopopulistisen edistyspuolueen varapuheenjohtajan tehtävästä. Hän oli parlamentin jäsen vuoteen 2017.

Sandbergin ero johtui siitä, että hän matkusti heinäkuussa 2018 Norjan tiedustelupalvelun yhtenä riskialttiimmista maista pitämään Iraniin ja ilmoitti matkasta vasta pari päivää perille pääsynsä jälkeen ja hänellä oli mukana työpuhelin. Hänellä oli ollut työpuhelin mukana myös toukokuisella Kiinan-matkalla.

Sandbergin naisystävä Bahareh Letnes on iranislaissyntyinen mutta saanut oleskeluluvan Norjaan teini-iässä. Epäilyt yhteyksistä Iranin hallintoon hän kiistää.

Lähteet
-------

1. 1 2  Per Sandberg. Store norske leksikon. Viitattu 14.8.2018
2. 1 2 3  Lomamatka Iraniin kauneuskuningattaren kanssa aiheutti ministerin eron Norjassa, Iltalehti 14.8.2018

Aiheesta muualla
----------------

* Kuvia tai muita tiedostoja aiheesta **Per Sandberg** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Yhdysvallat

 |

 |
**Kaarlo Hildén** on suomalainen Taideyliopiston rehtori. Hänen kautensa kestää 1. joulukuuta 2020–30. marraskuuta 2025.

Koulutukseltaan Hildén on musiikin maisteri Sibelius-Akatemiasta. Hän on aiemmin työskennellyt Taideyliopiston Sibelius-Akatemian dekaanina 2017–2020 ja klassisen musiikin osaston dekaanina 2010–2017. Tätä ennen Hildén työskenteli ohjelmajohtajana Hanasaaren ruotsalais-suomalaisessa kulttuurikeskuksessa, koulutusjohtajana Metropolia Ammattikorkeakoulussa ja lehtorina Helsingin ammattikorkeakoulu Stadiassa. Hän on toiminut myös pianonsoiton, vapaan säestyksen ja musiikinteorian opettajana Sibelius-Akatemiassa ja Helsingin konservatoriossa.

Hildén on toiminut myös Norjan valtiollisen musiikkikorkeakoulun hallituksen jäsenenä ja Suomen säveltaiteen tukisäätiön hallituksen puheenjohtajana.

Lähteet
-------

1. ↑  Taideyliopiston uusi rehtori Kaarlo Hildén: "Meillä on vastuu siitä, millaiselle perustalle rakennamme tulevaisuuden taidealaa" *Yle Uutiset*. Viitattu 1.12.2020.
2. ↑  Sibelius-Akatemian dekaaniksi valittiin Kaarlo Hildén *Amfion*. Viitattu 1.12.2020.
3. 1 2  Taideyliopiston uudeksi rehtoriksi Kaarlo Hildén, Kuvataideakatemian dekaaniksi Hanna Johansson *Taideyliopisto*.  16.6.2020. Viitattu 1.12.2020.
4. ↑  Kaarlo Hilden *Taideyliopisto*. Viitattu 2.12.2020.
**Cover** (suom. *lainakappale*, myös *koveri*) tarkoittaa populaarimusiikissa kappaletta, jonka esittää tai julkaisee joku muu kuin kappaleen alkuperäinen esittäjä tai säveltäjä. *Guinnessin ennätysten kirjan* mukaan eniten cover-levytyksiä on tehty The Beatlesin kappaleesta "Yesterday" (Lennon/McCartney).

Blues- ja jazzmusiikissa soitetaan muuta populaarimusiikkia useammin muiden jo aiemmin esittämiä sävellyksiä. Näiden tyylien useimmin soitetuista kappaleista käytetään nimitystä "standardi". Esimerkiksi tunnetusta bluesstandardista käy Eddie Boydin sävellys "Five Long Years" ja jazzstandardina pidetään taas esimerkiksi Dizzy Gillespien kappaletta "A Night in Tunisia".

Hittikappaleiden cover-äänitteet olivat 1970-luvulla Suomessa iso bisnes. Kokoelmakasetteja myytiin huoltoasemilla. Tuolloin perustettiin useita levy-yhtiöitä julkaisemaan vain coverversioita suurimmista hiteistä. Coverversioiden esittäjät olivat suurelle yleisölle tuntemattomia. Kasettien laulajat olivat tavallisesti entisiä keikkamuusikoita, mutta myös monet tunnetummatkin laulajat esiintyivät niillä. Turun Kasettituotanto lanseerasi 1980-luvun alussa kerran kuussa ilmestyvät Taxi By Night -kasetit, jotka sisälsivät coverversioita sen kuukauden hiteistä. Sarja oli suosittu, koska se ilmestyi säännöllisesti ja sillä oli erottuva nimi. Aiemmat kasettisarjat, kuten Kotimaiset suosikit, Kovat kotimaiset tai Suositut kotimaiset, usein sekoittuivat keskenään. Cover-äänitteiden suosio hiipui 1980-luvun puolivälissä. Julkaisijoita oli markkinoilla liikaa, ja cd-levyt yleistyivät. Käännöshittien aikakausi meni ohi suomirockin suosion myötä. Rocket Records -levy-yhtiön Juha Rantala ryhtyi vuonna 2012 uudelleenjulkaisemaan huoltoasemakasetteja cd:nä ja netissä.

Useat television musiiikkiviihdeohjelmaformaatit perustuvat covermusiikin esittämiseen ja julkaisemiseen.

Lähteet
-------

1. ↑  Mikko Mattlar: Kasettien kulta-aika *is.fi*.  1.8.2020. Viitattu 1.8.2020.
2. ↑  Vedenpää, Ville: Hyvä cover-biisi on tuttu, yllättävä ja menee ihon alle *Yle Uutiset*.  7.11.2014. Viitattu 9.12.2023.

Aiheesta muualla
----------------

* *They Did it Their Way*. The Telegraph -lehden laatima luettelo 50 tunnetuimmasta cover-kappaleesta
* The Covers Project (Arkistoitu – Internet Archive). Tietokanta cover-kappaleista
* COVER.INFO. 300 000 cover-kappaletta sisältävä tietokanta
* Second Hand Songs. 60 000 cover-kappaletta sisältävä tietokanta
* *Using cover song versions legally* (Arkistoitu – Internet Archive), Yhdysvaltain tekijänoikeuslaista
* Ylen Elävä arkisto: Beatles taipui Suomessa jopa humpaksi
**USS Conestoga** eli S.P. 1128 (runkonumero AT-54) oli Yhdysvaltain laivaston hinaaja.

Valmistus
---------

Aluksen valmisti Maryland Steel Company Sparrow Pointista Maryladistä vuonna 1904. Laivasto lunasti aluksen 14. syyskuuta 1917 Philadelphia and Reading Transportation Lineltä. Aluksesta oli tarkoitus tehdä hinaaja ja miinanraivaaja ja sen tunnukseksi merkittiin S.P. 1128. Alus otettiin palvelukseen 10. marraskuuta päällikkönään luutnantti Carl Olsen.

Palvelus
--------

Alus liitettiin sukellusvenejoukkoihin ja se varustettiin Philadelphiassa toimimaan kaukaisissa tukikohdissa. Alus hinasi aluksia pitkin Atlantin rannikkoa, kuljetti tarvikkeita ja aseita, suojasi saattueita Bermudalle ja Azoreille sekä toimi yhdessä Azoreille sijoitettujen partioalusten kanssa. Ensimmäisen maailmansodan päätyttyä alus sijoitettiin Azoreilla olevaan laivastotukikohta numero 13:een, missä se hinasi liikuntakyvyttömiä aluksia ja suojasi saattueita. Alus saapui New Yorkiin 26. syyskuuta 1919.

Alus sijoitettiin satamahinaajaksi 5. laivastoalueelle Norfolkiin Virginiaan ja se luokiteltiin virallisesti laivaston hinaajaksi tunnuksella AT-54 17. heinäkuuta 1920, kun laivastossa otettiin käyttöön runkonumerot kaikilla aluksilla.

Alus määrättiin Tutullaan Yhdysvaltain Samoalle tukikohta-alukseksi ja sen seurauksena *Conestogalle* tehtiin muutostöitä Norfolkissa. Alus lähti Hampton Roadsista 18. marraskuuta 1920 hinaten laivaston hiiliproomua *YC-468*. Alus saapui 7. tammikuuta 1921 San Diegoon, mistä se jatkoi edelleen Mare Islandille. Alus siirrettiin telakalle 17. helmikuuta.

Alus lähti 25. maaliskuuta 1921 Mare Islandilta Samoalle päällikkönään luutnantti Ernest L. Jones ja miehistönään kolme aliupseeria ja 52 miehistönjäsentä. Alus hinasi hiiliproomua *YC-478*. Alus ei koskaan päässyt määränpäähänsä. Höyrylaiva *Senator* löysi 17. toukokuuta ajalehtivan veneen, jonka keulassa oli pronssinen C-kirjain noin 650 merimailia länteen Manzanillosta ja 30 merimailia Clarionin saaresta. Venettä ei voitu yhdistää kadonneeseen alukseen. Laajoista etsinnöistä huolimatta aluksesta tai sen miehistöstä ei löytynyt jälkeäkään. Alus todettiin tuhoutuneeksi 30. kesäkuuta.

Hylyn löytyminen
----------------

Alus löytyi jo vuonna 2009 noin 35 kilometriä San Franciscon länsipuolelta merenpohjasta, läheltä Farallonsaaria. NOAA:n vuonna 2014 käynnistämät tutkimukset varmistivat, että hylky on *USS Conestoga*.

Lähteet
-------

1. 1 2 3 4 5  www.history.navy.mil
2. ↑  Mikko Vesa: Yksi merihistorian suurimmista mysteereistä ratkesi *Iltasanomat.fi*.  25.3.2016.  Arkistoitu 25.3.2016. Viitattu 25.3.2016.
Ingenuity
**Ingenuity**, tunnettu myös nimellä **Mars Helicopter**, on NASAn Mars 2020 -projektia varten kehittämä drooni. Se laskeutui Nasan Perseverance-mönkijän kanssa Mars-planeetalle 18. helmikuuta 2021. Laitteen tarkoitus on testata tulevia Mars-planeetan tutkimusmenetelmiä. Laite teki ensilentonsa 19. huhtikuuta 2021. Kahden vuoden aikana 21. huhtikuuta 2023 mennessä se oli tehnyt 50 lentoa Marsin kaasukehässä. 72:n lennon laskeutumisvaiheessa 18. tammikuuta 2024 roottori osui hiekkaan ja vaurioitui lentokelvottomaksi vinosta laskeutumiskulmasta johtuen. Koko uransa aikana laite ehti lentää yhteesä noin 129 minuuttia. Alun perin sen oli tarkoitus olla toiminnassa vain 30:n päivän ajan.

Laitteen massa on 1,8 kg, korkeus 0,49 metriä ja halkaisija 1,2 metriä.

Nimi
----

Tammikuussa 2020 NASA ilmoitti lentolaitteen nimen olevan Ingenuity. Nimi tarkoittaa "Kekseliäisyys" tai "Nerokkuus".

Lähteet
-------

1. 1 2  Jet Propulsion Laboratory: Mars Helicopter/Ingenuity (PDF)  2020. NASA. Viitattu 16.7.2020. (englanniksi)
2. ↑  Avaruusmagasiini: Ingenuity lensi toisen kerran *Avaruusmagasiini*.  24.4.2021. Viitattu 6.5.2021.
3. ↑  Nummila, Sakari: Tähdet ja avaruus: Marsissa toimiva minihelikopteri teki jo 50. lentonsa *www.avaruus.fi*.  21.4.2023. Viitattu 22.5.2023.
4. ↑  Avaruustutkimus | Minikopterin roottori hajosi Marsissa – yliajalla palvellut Ingenuity ei lennä enää *Helsingin Sanomat*.  29.1.2024. Viitattu 29.1.2024.
5. ↑  Ingenuity Mars Helicopter Landing Press Kit (pdf)  January 2021. NASA.
6. ↑  NASA: High School Junior NASA's Mars Helicopter  29.4.2020. NASA. Viitattu 16.7.2020. (englanniksi)

Aiheesta muualla
----------------

* Ingenuity
**EuroparlTV** on Euroopan parlamentin televisiokanava Internetissä. Sen lähetykset alkoivat 17. syyskuuta 2008. Palveluun kuuluu neljä sisällöltään erilaista kanavaa.

Yksi kanava lähettää nimensä mukaan suoraa lähetystä parlamentista. Kanavalla lähetetään kaikki täysistuntokeskustelut. Muut kanavat näyttävät valiokuntien kokouksia, keskustelu-, ajankohtais- ja opetusohjelmia. Kanavan puhekieli on useimmiten englanti tai ranska, mutta kaikki lähetykset joko tekstitetään tai dubataan kaikilla EU:n virallisilla kielillä. Kanavan ohjelmasisällön tuottaa belgialainen Mostra-viestintätoimisto, joka on erikoistunut eurooppalaiseen yhteisöviestintään ja teknisestä toteutuksesta vastaa brittiläinen Twofour-konserni. Kanavan vuosibudjetti on noin yhdeksän miljoonaa euroa. Summa kattaa ohjelmatuotannon, käännöstyön, kanavan kehittämisen ja markkinoinnin.

EuroparlTV:n tavoitteena on ollut modernisoida viestintää Euroopan parlamentin ja EU-kansalaisten välillä. Palvelun kautta on haluttu luoda uusi väylä etenkin nuorten ihmisten ja parlamentin välille, välittäen samalla tietoa parlamentin toiminnasta ja päätöksenteosta. Parlamentti haluaa näin tehdä toiminnastaan mahdollisimman avointa ja läpinäkyvää kansalaisilleen.

Kanavien kohderyhmät
--------------------

Kamera Paul-Henri Spaak-rakennuksen istuntosalissa Brysselissä
* **Sinun parlamenttisi** on tarkoitettu kaikille, joita kiinnostavat poliittiset asiat EU:n tasolla, työnsä puolesta, kuten tutkijoille, edunvalvojille ja EU:n toimipaikoissa työskenteleville ihmisille.
* **Sinun äänesi** on tarkoitettu laajemmalle yleisölle. Kanavan on tarkoitus toimia "koko kansan kanavana, jossa voidaan näyttää myös kansalaisten omaa tuottamaa materiaalia.
* **Nuorten Eurooppa** on suunnattu Euroopan kouluikäisille nuorison edustajille, jotka ovat Internetin suurkuluttajia ja joissa kasvaa seuraava äänestäjien sukupolvi.
* **Suora lähetys Euroopan parlamentista** lähettää suoria lähetyksiä parlamentin täysistunnoista ja valiokuntien kokouksista. Silloin, kun suoraa lähetystä ei ole tarjolla, kanavalla lähetetään uusintoja.

Lähteet
-------

1. ↑
2. ↑   (Arkistoitu – Internet Archive)
3. ↑
4. ↑
5. ↑
6. ↑

Aiheesta muualla
----------------

* EuroparlTV:n verkkosivut

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan unioni Euroopan parlamentti |
| --- |
|  |
| Organisaatio | 
* Puheenjohtajakokous
* Puhemiehistö
	+ Puhemies
	+ Varapuhemies
* Valiokunnat
* MEP
* Kvestorit
* Valiokuntien puheenjohtajakokous
* Valtuuskuntien puheenjohtajakokous
* Pääsihteeristö

 |  |
|  |
| Politiikka | 
* Parlamenttiryhmät
* Puolueet

 |
|  |
| Vaalit | 
* 1979
* 1984
* 1989
* 1994
* 1999
* 2004
* 2009
* 2014
* 2019
* 2024

 |
|  |
| Palkinnot | 
* Saharov-palkinto

 
 |
|  |
| Muuta | 
* EuroparlTV
* Unionin tila -puhe

 |

 |
**Wilhelm Gustloff** (30. tammikuuta 1895 Schwerin, Mecklenburg, Saksa – 4. helmikuuta 1936 Davos, Sveitsi) oli saksalaissyntyinen kansallissosialisti ja kansallissosialistisen puolueen Sveitsin osaston johtaja. 

Gustloffin mukaan nimettiin Wilhelm-Gustloff-Stiftung sekä KdF-laivaston lippulaiva Wilhelm Gustloff. *Wilhelm Gustloffin* upottaminen vuonna 1945 on maailmanhistorian eniten henkiä vaatinut laivan uppoaminen.

Elämäkerta
----------

Wilhelm Gustloff suoritti keskikoulun oppimäärän ja opiskeli pankkivirkailijaksi. Hän kärsi kroonisesta keuhkosairaudesta ja sen aiheuttamasta kurkunpään tulehduksesta, minkä johdosta hänet luokiteltiin ensimmäisen maailmansodan syttyessä palvelukseen kelpaamattomaksi. Vuonna 1917 Gustloff muutti Davosiin, Sveitsiin, jonka vuoristoilmaa pidettiin suosiollisena keuhkotautiselle.  
Vuonna 1921 hän liittyi kansallismielisen Saksalaiskansallisen suojelusliiton jäseneksi. Vuonna 1929 hänestä tuli kansallissosialistisen puolueen jäsen ja vuonna 1932 hänestä tuli puolueen Sveitsin osaston (NSDAP-Auslandsorganisation Schweiz) johtaja. Gustloff levitti Sveitsissä huomattavan määrän antisemiittistä kirjallisuutta, esimerkiksi useita tuhansia kappaleita Siionin viisaiden pöytäkirjoja. Vuoteen 1936 mennessä hän oli hankkinut puolueelle yli 5 000 jäsentä. 

4. helmikuuta 1936 David Frankfurter, Gustloffin entinen opiskelutoveri, surmasi Gustloffin neljällä pistoolinlaukauksella. Frankfurter oli juutalaisen rabbiinin poika, ja murhan motiivit olivat selvästi poliittiset. Kansallissosialistisen puolueen propaganda kohotti Gustloffin niin kutsutuksi veritodistajaksi. Hänet haudattiin suurellisin menoin synnyinkaupunkiinsa Schweriniin, ja hautajaisissa olivat paikalla niin Adolf Hitler kuin Joseph Goebbelskin. Hitlerin määräyksestä KdF-laivaston uusin ja suurin lippulaiva, joka oli tarkoitus nimetä *Adolf Hitleriksi*, kastettiinkin Gustloffin mukaan *Wilhelm Gustloffiksi*. Gustloffin murhaaja Frankfurter tuomittiin verrattain lievään 18 vuoden vankeusrangaistukseen. Kansallissosialistisen puolueen toiminta Sveitsissä sen sijaan kiellettiin levottomuuksien pelossa. 

Toisin kuin vuonna 1938, jolloin juutalainen Herschel Grynszpan murhasi Pariisissa saksalaisen lähetystöneuvos Ernst vom Rathin, Saksan kansallissosialistit pidättäytyivät suurimittaisista vastatoimista. Tähän vaikuttivat ennen kaikkea Berliinissä järjestettävät vuoden 1936 olympialaiset. Suurimittaiset vastatoimet olisivat saattaneet vaarantaa kisat tai saada aikaan kansainvälisen boikotin.

Lähteet
-------

1. ↑  Tuomo Kiisseli: Itämeren tuohoisa laivaturma vuonna 1945: Yli 9 000 saksalaista hukkui venäläisten tekemässä torpedoiskussa *Seura.fi*.  12.3.2016. Viitattu 16.1.2024.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Kreikka
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Sieradzin piirikunta** (puol. *powiat sieradzki*) on yksi Łódźin voivodikunnan piirikunnista. Sen väkiluku oli vuoden 2019 lopussa 117 674. Piirikunnan ainoa kaupunkikunta on hallintokeskus Sieradz. Kymmenen maalaiskuntaa ovat Błaszki, Brąszewice, Brzeźnio, Burzenin, Goszczanów, Klonowa, Sieradz, Warta, Wróblew sekä Złoczew ja niissä on kylien lisäksi kolme kaupunkia; Błaszki, Warta ja Złoczew.

Sieradzin piirikunnan pinta-alasta 20,4 prosenttia oli metsän peitossa vuonna 2018.

Sieradzin piirikunnan työttömyysaste oli vuoden 2018 lopussa 5,5 prosenttia.

Piirikunnan väestöpyramidi 2014.
Vuoden 2019 lopussa Sieradzin piirikunnassa oli 117 674 asukasta, joista 51,2 prosenttia naispuolisia ja 48,8 prosenttia miespuolisia. Puolan väestönlaskennassa 2011 väkiluvun laskettiin olevan 120 835 ja sen ennakoidaan vuoteen 2050 mennessä pienenevän 93 753 asukkaaseen. Alle 18-vuotiaat muodostivat vuoden 2019 lopussa 17,7 prosenttia piirikunnan väestöstä, työikäiset 60,5 prosenttia ja eläkeikäiset 21,8 prosenttia väestön keski-iän ollessa 41,9 vuotta. Elävänä syntyneiden määrä oli vuonna 2019 yhteensä 1 075 lasta.

Lähteet
-------

1. 1 2 3 4 5 6 7 8 9 10  Powiat sieradzki w liczbach *Polska w liczbach*. Viitattu 4.11.2020. (puolaksi)
2. ↑  Mariusz Bądzior – starosta kadencji 2018–2023 w: powiat sieradzki *PortalSamorządowy*. Viitattu 4.11.2020. (puolaksi)
3. ↑  Territorial units (Territorial units layout-pudotusvalikosta valittaessa vaihtoehto "Administrative units", sitten alle avautuvasta luettelosta kohta "Łódzkie") Puolan tilastokeskus. Viitattu 4.11.2020. (puolaksi, englanniksi)
4. ↑  Powiat sieradzki (PDF) Łódźin tilastokeskus. Viitattu 4.11.2020. (puolaksi)
5. ↑  Mniejszości narodowe i etniczne oraz społeczność posługująca się językiem kaszubskim wg powiatów w 2011 r. Puolan sisäministeriö. Viitattu 4.11.2020. (puolaksi)

Łódźin voivodikunnan lippu.Łódźin voivodikunta
**Pääkaupunki: Łódź**   

Aleksandrów Łódzki | Bełchatów | Biała Rawska | Błaszki | Brzeziny | Drzewica | Działoszyn | Głowno | Kamieńsk | Koluszki | Konstantynów Łódzki | Krośniewice | Kutno | Łask | Łęczyca | Łódź | Łowicz | Opoczno | Ozorków | Pabianice | Pajęczno | Piotrków Trybunalski | Poddębice | Przedbórz | Radomsko | Rawa Mazowiecka | Rzgów | Sieradz | Skierniewice | Stryków | Sulejów | Szadek | Tomaszów Mazowiecki | Tuszyn | Uniejów | Warta | Wieluń | Wieruszów | Zduńska Wola | Zelów | Zgierz | Złoczew | Żychlin

**Piirikunnat**   

Bełchatów | Brzeziny | Kutno | Łask | Łęczyca | Łowicz | Itäinen Łódź | Opoczno | Pabianice | Pajęczno | Piotrków | Poddębice | Radomsko | Rawa | Sieradz | Skierniewice | Tomaszów | Wieluń | Wieruszów | Zduńska Wola | Zgierz

**Kaupunkipiirikunnat**   

Łódź | Piotrków Trybunalski | Skierniewice
**Taichirō Koga** (jap. 古賀太一郎, s. 4. lokakuuta 1989 Sasebo, Nagasakin prefektuuri, Japani) on japanilainen lentopalloilija, joka edusti kaudella 2015-16 Mestaruusliigassa pelaavaa Kokkolan Tiikereitä. Tiikereissä pelattu kausi oli japanilaisliberon ensimmäinen ammattilaiskausi Euroopan kentillä. Suomen mestaruuden ja Suomen Cupin Tiikereissä kaudella 2015-16 voittanut Koga siirtyi kaudeksi 2016-17 Ranskan A-liigan hallitsevan mestarin Paris Volleyn riveihin.

Koga siirtyi kesäkuussa 2015 Kokkolan Tiikereihin kotimaansa pääsarjan Toyoda gōsei Trefuerzasta, joka sijoittui kolmanneksi edellisellä sarjakaudella. Suomessa Kogan peliä pidettiin hyvänä,  ja hän johdatti Tiikerit puolustuspeliotteillaan tuplamestariksi kaudella 2015–16. Aamulehden lentopallotoimittaja Jari Perkiö kirjoitti Kogan otteista kevään 2016 finaaliotteluissa seuraavasti: "Uskomattoman japanilaisliberon Taichiro Kogan temput muistuttivat ajoittain enemmän taidetta kuin lentopalloa." Ilta-Sanomissa Kogan otteiden kirjoitettiin kruunanneen tuplamestariksi edenneen Tiikereiden kokkolalaisen mestariteoksen. Koga valittiin liigapelaajien äänestyksellä kauden 2015-16 parhaimmaksi miesliigapelaajaksi. Kertaakaan aiemmin lentopalloliigassa liberoa ei ole valittu sarjan parhaimmaksi pelaajaksi.

Japanin lentopallomaajoukkuetta Koga on edustanut muun muassa vuoden 2013 kesäuniversiadeissa Kazanissa, jossa Japani saavutti pronssia ja Koga palkittiin turnauksen parhaana puolustuspelaajana. Koga on edustanut Japania myös muun muassa Itä-Aasian mestaruusturnauksessa vuonna 2013 ja Aasian cupissa edeltävänä vuonna.

Kogan isku- ja torjuntalyönnit ylettyvät kumpikin tasan 300 senttimetrin korkeuteen. Pelipaikaltaan 169 senttimetriä pitkä ja 68 kilogrammaa painava Koga on libero.

Lähteet
-------

1. 1 2  Tiikeri-libero Taichiro Koga siirtyy Pariisiin *www.kp24.fi*.  Arkistoitu 11.5.2016. Viitattu 10.5.2016.
2. 1 2 3   (Arkistoitu – Internet Archive)
3. ↑  Lentopallosyksy Tiikerien ylivoimaa | Lentopallo | Faneille.com *Faneille.com*.  22.12.2015. Viitattu 10.5.2016.
4. 1 2  Kolumni: VaLePan menestys on turvattu jatkossakin - Aamulehti *Aamulehti*.  18.4.2016.  Arkistoitu 28.5.2016. Viitattu 10.5.2016. fi-FI
5. ↑  Mestariteos valmistui Kokkolassa *Ilta-Sanomat*.  17.4.2016.  Arkistoitu 22.4.2016. Viitattu 10.5.2016. fi-FI
6. ↑  Laura Pihlajamäki nimettiin kauden lentopalloilijaksi *lentopalloliitto.fi*. Viitattu 3.7.2016.
7. ↑
István Kiss: *Sebesyén Tinódi Lantos*, 1979.
**Sebestyén Tinódi** (k. n. 1557) oli unkarilainen trubaduuri, tunnettu myös nimellä **Lantos** ("Luutunsoittaja"). Hän syntyi 1500-luvun alkupuolella, opiskeli latinakoulussa, haavoittui pahasti taistelussa turkkilaisia vastaan.

Tinódi toimi muun muassa Budan linnan puolustajan Bálint Törökin (1502–1550) sihteerinä, vaelteli sen jälkeen ympäri maata hoveissa, linnoissa ja taistelutantereilla, rohkaisi maamiehiään laulullaan ja soitollaan sekä kehotti heitä yksimielisyyteen. Perheellistyttyään hän asettui 1548 vakinaisesti asumaan Kassaan. Missä vain sattui tärkeitä sotaisia tai valtiollisia tapahtumia, Tinódi oli läsnä saadakseen niistä tietoja ja ikuistaakseen ne runomuotoisissa "aikakirjoissaan", joita hän esitti laulaen ja soittaen ja julkaisikin useimmat nuotein varustettuina 1554 Kolozsvárissa nimellä *Cronica*. Runollisina tuotteina ne ovat heikkoja, asiallisen luotettavuutensa vuoksi niiden historiallinen arvo sitä vastoin on suuri. Áron Szilády julkaisi kaikki Tinódin teokset selityksin varustettuina (*Régi Magyar Költők Tára*. III).

Lähteet
-------

1. 1 2  Tinódi, Sebestyén, Tietosanakirja. Osa 9, palsta 1615. Tietosanakirja-osakeyhtiö 1917

Aiheesta muualla
----------------

* Kuvia tai muita tiedostoja aiheesta **Sebestyén Tinódi** Wikimedia Commonsissa
**Fredrikstad Fotballklubb** on vuonna 1903 perustettu jalkapalloseura Fredrikstadista, Norjasta. Seuran miesten edustusjoukkue pelaa Norjan toiseksi korkeimmalla sarjatasolla OBOS-ligaenissa. Se on voittanut Norjan mestaruuden yhdeksän kertaa ja cup-mestaruuden kymmenen kertaa. Kotiottelunsa joukkue pelaa yli 10 000 -paikkaisella Fredrikstad Stadionilla.

Historia
--------

Fredrikstad Fotballklubb perustettiin 7. huhtikuuta 1903 jalkapallon erikoisseuraksi, kun monet urheiluseurat keskittyivät pääasiassa maastohiihtoon ja yleisurheiluun, ja se oli Norjan ensimmäinen pelkästään jalkapalloon keskittynyt seura. Perustamisen aikoihin joukkueella oli vaikeuksia löytää itselleen vastustajia. Pian vastustaja kuitenkin löytyi, kun naapurikaupunki Sarpsborgissa asunut englantilainen H. W. Kenworthy tahtoi harrastaa kotimaansa lajia, kävi harjoittelemassa Fredrikstadissa ja perusti vielä saman vuoden aikana Sarpsborg Footballklubbin. Joukkueet kohtasivat Sarpsborgissa 600 katsojan edessä, ja FFK voitti maalein 4–0. Pian seurat perustivat paikallisen jalkapallosarjan, johon nopeasti liittyi lisää joukkueita. 

Vuonna 1932 FFK selviytyi Norjan Cupin loppuotteluun, missä se voitti Ørn Hortenin maalein 6–1. Tästä alkoi joukkueen pitkä menestyskulku, ja ennen toista maailmansotaa se voitti cup-mestaruuden vielä neljästi. Kaudella 1937–1938 pelattiin ensimmäinen sarjamuotoinen kausi, minkä joukkue myös voitti. 

Saksalaismiehityksen aikaan Norjassa ei pelattu jalkapalloa, mutta sodan jälkeen jalkapallon suosio oli Norjassa korkeammalla kuin koskaan ennen. Jalkapallon taso oli myös noussut ja kilpailu kiristynyt. 1940-luvulla FFK selvisi kolmesti cupin finaaliin mutta hävisi joka kerta. Toisen liigamestaruutensa se voitti vuonna 1949. Menestyskulku sai jatkoa 1950- ja 1960-luvuilla. Joukkue voitti kuusi kertaa Norjan mestaruuden ja seitsemän kertaa hopeaa. Cup-mestaruuden se voitti neljästi. 

1970-luvulla alkoi taas laskuvaihe. Vielä 1971 joukkue selviytyi cupin finaaliin, mutta myöhemmin se putosi korkeimmalta sarjatasolta ensimmäisen kerran historiansa aikana. Joukkueen jojo-tyylinen liike sarjatasojen välillä jatkui 1980-luvulle saakka. Vuonna 1984 joukkue voitti cup-mestaruuden, mutta samana vuonna se putosi jälleen kerran liigasta. Vuonna 1992 joukkue putosi peräti kolmanteen divisioonaan, mistä se nousi vasta kymmenen vuoden kuluttua, 2002. Joukkueen uuden nousun merkittävä hahmo oli vuonna 2001 valmentajaksi tullut Knut Torbjørn Eggen, joka toi otteisiin ammattimaisuutta ja nosti seuran kauden 2003 päätteeksi takaisin korkeimmalle sarjatasolle ensimmäisen kerran kahteenkymmeneen vuoteen.

Saavutuksia
-----------

Fredrikstadin uusi stadion
* Norjan mestaruus 1937–1938, 1938–1939, 1948–1949, 1950–1951, 1951–1952, 1953–1954, 1956–1957, 1959–1960 ja 1960–1961
* Norjan Cupin voitto 1932, 1935, 1936, 1938, 1940, 1950, 1957 1961, 1966, 1984 ja 2006

Aiheesta muualla
----------------

* Virallinen sivu
* Virallinen kannattajien sivusto